kardosdrur/scandi-wiki huggingface dataset:
Et minuts stilhed

Et minuts stilhed er en symbolsk gestus hvor man står stille i et minut for at mindes personer eller begivenheder.
Et minuts stilhed forekommer ved tragedier eller dødsfald af personer.
Et minuts stilhed kan være landsomfattende ved store nationale tragedier eller dødsfald af virkelige betydningsfulde personer.

Et minuts stilhed begynder oftest på et helt klokkeslag og ofte klokken 12:00.
Et minuts stilhed forekommer også før sportsarrangementer, for eksempel før en fodboldkamp går i gang hvor spillere og publikum deltager.
Ved større tragedier kan også holdes to minutters stilhed, for eksempel i Polen efter flystyrtet ved Smolensk
og mange steder i Europa efter terrorangrebet i London 2005.

Efter terrorangrebene i Norge 22. juli 2011 blev der holdt et minuts stilhed i Danmark klokken 12:00 mandag den 25. juli 2011 på opfordring af statsminister Lars Løkke Rasmussen.

Henvisninger 

Samfund
Ritualer
Tid
ESPN2

ESPN2 er en amerikansk satellit- og kabel-tv-station, hvis fokus er sport. Den er ejet af og drives af ESPN. Kanalen debuterede den 1. oktober 1993.

Oprindelig med øgenavnet "The Deuce" blev ESPN2 stemplet som et netværk for en yngre generation af sportsfans, der bød på mere kantet grafik, samt ekstreme sportsgrene som motocross, snowboarding og BMXracing. Dette mandat blev udfaset i slutningen af 1990'erne, da kanalen i stigende grad fungerede som en anden afsætningsmulighed for ESPNs mainstream sportsdækning.

ESPN2 kan tages i 89 millioner hjem i USA, elleve millioner færre end ESPN.

Eksterne henvisninger
 Officielle Hjemmeside 

ESPN
Sherwin Davis

Sherwin Onaira Davis (født 12. april 1974 i Indianapolis, Indiana, USA) er en tidligere amerikansk bokser i mellemvægtdivisionen. Han opnåede en rekordliste på 18 sejre og 7 nederlag. Hans mest kendte kamp er mod Allan Green den 19. oktober 2007 i Buffalo Run Casino i Miami i Oklahoma, hvor kan blev slået ud i 2. omgang.

Han har også bokset mod Peter Manfredo Jr og Edison Miranda.

Boksere fra USA
Markus Babbel

Markus Babbel (født 8. september 1972)  er en tidligere fodboldspiller og nu manager i Hertha BSC. I sin aktive karriere spillede han blandt andet for Hamburger SV og FC Bayern München.

Fodboldspillere fra FC Bayern München
Fodboldspillere fra Hamburger SV
Fodboldspillere fra Liverpool F.C.
Fodboldspillere fra Blackburn Rovers F.C.
Fodboldspillere fra VfB Stuttgart
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Etaper i Vuelta a España 2011

Etaperne i Vuelta a España 2011 strækker sig over 21 etaper (med 2 hviledage) fra d. 20. august til og med d. 11. september.

1. etape

20. august 2011 — Benidorm, 13,5 km holdtidskørsel (TTT)

2. etape

21. august 2011 — La Nucía til Playas de Orihuela, 175,5 km

3. etape

22. august 2011 — Petrer til Totana, 163 km

4. etape

23. august 2011 — Baza til Sierra Nevada, 170,2 km

5. etape

24. august 2011 — Sierra Nevada til Valdepeñas de Jaén, 187 km

6. etape

25. august 2011 — Úbeda til Córdoba, 196,8 km

7. etape

26. august 2011 — Almadén til Talavera de la Reina, 187,6 km

8. etape

27. august 2011 — Talavera de la Reina til San Lorenzo de El Escorial, 177,3 km

9. etape

28. august 2011 — Villacastín til Sierra de Béjar. La Covatilla, 183 km

10. etape

29. august 2011 — Salamanca, 47 km enkeltstart (ITT)

11. etape

31. august 2011 — Verín til Estación de Esquí Alto de la Manzaneda, 167 km

12. etape

1. september 2011 — Ponteareas til Pontevedra, 167,3 km

13. etape

2. september 2011 — Sarria til Ponferrada, 158,2 km

14. etape

3. september 2011 — Astorga til La Farrapona – Lagos de Somiedo, 172,8 km

15. etape

4. september 2011 — Avilés til Angliru, 142,2 km

16. etape

6. september 2011 — Villa Romana La Olmeda, Palencia til Haro, 188,1 km

17. etape

7. september 2011 — Faustino V til Peña Cabarga, 211 km

18. etape

8. september 2011 — Solares til Noja, 174,6 km

19. etape

9. september 2011 — Noja til Bilbao, 158,5 km

Cykelløb i 2011
Vuelta a España
Michael Bennet

Michael Farrand Bennet (født 1964 i New Delhi i Indien) er en amerikansk politiker.

Bennet var kandidat til at blive Demokraternes præsidentkandidat til præsidentvalget i november 2020. Han havde problemer med at slå ordentligt igennem til vælgerskaren og trak sig derfor den 11. februar 2020.

Levned 
Bennets far Douglas Bennet var da sønnen blev født rådgiver for den daværende amerikanske ambassadør i Indien, Chester B. Bowles, og boede derfor med sin kone Susanne Bennet i Indien. Senere arbejdede Bennet senior som rådgiver for den amerikanske vicepræsident Hubert H. Humphrey.

Michael Bennet voksede for det meste op i Washington, D.C.. Han viste politisk interesse og var i skoleferien bud i USAs kongres. Han tog sin uddannelse ved Wesleyan University og Yale University.

Bennets politiske karriere begyndte under Bill Clintons regeringstid, da han som knap 30 år gammel blev rådgiver til vicejustisminister Philip Heymann. Under Jamie Gorelick og Eric Holder fortsatte han i den funktion. Også faren Douglas arbejdede for Clinton, som viceudenrigsminister for internationale forbindelser.

I oktober 1997 blev Bennet gift med med statsadvokat Susan Daggett. De bosatte sig i 2001 i Denver (Colorado).

Michael Bennets blev i januar 2009, af guvernør Bill Ritter som efterfølger for Ken Salazar som demokratisk senator for Colorado. Salazar var blevet udpeget af Barack Obama til indenrigsminister.

Referencer

Eksterne henvisninger 

Politikere fra USA
Personer fra Colorado
Medlemmer af USA's kongres for det demokratiske parti
Medlemmer af Senatet i USA
Gammeltroende

Gammeltroende er betegnelsen for flere kirkesamfund, som siden 1600-tallet har brudt med den russisk-ortodokse kirke. Nogle af dem følger en lære som ligner den ortodokse kristendom, mens andre i større grad adskiller sig fra den.

Bruddet skete mens Nikon var patriark, hvor der indførtes flere reformer i gudstjenesten så den skulle ligne gudstjenesten i den græsk-ortodokse kirke mere. Der var flere som ikke ville godtage disse forandringer. En af personerne som gjorde sig bemærket var Avvakum Petrov, som blev henrettet i 1682. De gammeltroende blev ved flere anledninger udsat for forfølgelser, og de flygtede derfor til afsidesliggende dele af det russiske rige. I dag regner man med, at de gammeltroende har omkring en million tilhængere i Rusland. Der findes også grupper andre steder, som for eksempel i Sydamerika, som består af udvandrere fra Rusland.

De vigtigste grupper af gammeltroende er de som har præster (Popovtsy) og de præsteløse (Bezpopovtsy). Sidstnævnte har også forladt alle sakramenterne, med undtagelse af dåben.

Eksterne henvisninger 

Kirkesamfund
Etableret i 1667
Julia Kristeva

Julia Kristeva (født 29. juni 1941 i Sliven) er en fransk/bulgarsk filosof.
Kristeva er professor ved Université de Diderot i Paris. Hun er uddannet ved universitetet i Sofia og derefter ved adskillige franske universiteter.
Kristeva er mangeårigt medlem af den sprogpolitiske gruppe Tel Quel og er en af de førende strukturalister i dag. Kristeva har formuleret begrebet intertekstualitet og har været med til at formulere begrebet Écriture féminine.

Priser
 Holberg International memorial prize 2004
 Hannah Arendt award 2006

Bibliografi

Skønlitterære værker
Thérèse mon amour, récit, Fayard, 2008
Meurtre à Byzance, 2004
Possessions, 1996
Le vieil homme et les loups, 1991
Les Samouraïs, 1990
Filosofiske værker 

 dansk interview med Kristeva, At holde såret åbent, Reception, 2002 
 Histoires d'amour, Denoël, 1983
 Étrangers à nous-mêmes, Fayard, 1988,  
 La Haine et le Pardon, Fayard, 2005.
 Le Génie féminin, tome 1 : Hannah Arendt, Fayard, 1999 ; tome 2 : Melanie Klein, Ed.: gallimard-folio, 2003,   ; tome 3 : Colette, Fayard, 2002.
 Le Temps sensible. Proust et l'expérience littéraire, Gallimard, 1994, Folio Essais, 2000.
 Seule, une femme,  éditions de l’Aube, 2007
 Cet incroyable besoin de croire, Bayard, 2007
  Polylogue, Seuil, 1977
 Contre la dépression nationale, entretiens avec Ph. Petit, Textuel, 1998
 Le Féminin et le sacré, avec Catherine Clément, Stock, 1998
 Visions Capitales, Réunion des Musées Nationaux, 1998
 'Le Langage, cet  inconnu. Une initiation à la linguistique,   S.G.P.P., 1969. [publié sous le nom Julia Joyaux]  rééd. Seuil,  Points n° 125, 1981
  Le Texte du roman. Approche sémiologique d’une structure discursive transformationnelle, La Haye, Mouton, 1970
 Au commencement était l'amour. Psychanalyse et foi, "Textes du ", Hachette, 1985.
 Semeiotike. Recherches pour une sémanalyse,  Seuil, 1969
 Des Chinoises, Des Femmes, 1974 ; rééd. Pauvert, 2001.
 La Traversée des signes (ouvrage collectif), Seuil, 1975 
 Folle Vérité (ouvrage collectif), 1979
 Pouvoirs de l'horreur. Essai sur l'abjection, Seuil, 1980.
 La Révolution du langage poétique.L'avant-garde à la fin du , Lautréamont et Mallarmé, 1985
 Soleil noir. Dépression et mélancolie, Gallimard, 1987
 Sens et non-sens de la révolte, Fayard, 1996.
 La Révolte intime, Fayard, 1997.
 Les Nouvelles Maladies de l'âme, Fayard, 1993,   
 Au risque de la pensée, éditions de l’Aube, 2001
 Chroniques du temps sensible, éditions de l’Aube, 2003
 Micropolitique, éditions de l’Aube, 2001
 L’Avenir d’une révolte, Calmann-Lévy, 1998
 Leur regard perce nos ombres, avec Jean Vanier, Fayard, 2011

Eksterne henvisninger 

 hjemmeside
 Holbergprisen 

Semiotikere
Filosoffer fra Frankrig
Filosoffer fra Bulgarien
Feminister fra Frankrig
Feminister fra Bulgarien
Kvindelige filosoffer
Personer fra Sliven
Ineta Radēviča

Ineta Radēviča (født 13. juli 1981 i Krāslava i Lettiske SSR) er en lettisk atletikudøver, som konkurrerer i længdespring og trespring.

Radēviča vandt bronzemedaljen ved U23-EM i atletik i 2003. Samme år blev Radēviča også mester i trespring ved NCAA-mesterskabet, mens hun deltog for University of Nebraska. Ved Sommer-OL i 2004 opnåede hun en 13. plads i trespring og en 20. plads i længdespring. Radēviča blev et kendt ansigt inden Sommer-OL i 2004, med nyheden at hun poserede nøgen i september-udgaven 2004 af Playboy.  Radēviča opnåede en femteplads ved VM i indendørs atletik i 2006, og blev nummer syv ved EM i indendørs atletik i 2007. Radēviča deltog ikke ved Sommer-OL i 2008, da hun var på barsel.

Ved EM i atletik i 2010 i Barcelona vandt hun mesterskabet i længdespring med en ny lettisk rekord på 6,92 meter. Ved VM i atletik i 2011 i Daegu tilkæmpede Radēviča sig en bronzemedalje i længdespring med længden 6,76 meter; i øvrigt den første lettiske medalje ved VM i atletik nogensinde.

Radēviča er gift med den russiske ishockeyspiller Pjotr Stjastlivij og trænes af Igor Ter-Ovanesjan.

Referencer

Eksterne henvisninger 

 

Personer fra Krāslava
Længdespringere fra Letland
Maya Albana

Maya Albana (født 1973) er en dansk sanger, forfatter og instruktør.
I 1990'erne hittede hun i Danmark sammen med Carsten Krøyer i bandet Nice Device. Senere gik hun solo og har udgivet flere album.

Sammen med Strawberry Slaughterhouse indspillede hun nummeret "Mandag", der blev udgivet på albummet Rimlig rar rimlig rå (1996), der blev udgivet at DR's Børneradio.

Referencer

Eksterne henvisninger 
 
 
 

Popmusikere fra Danmark
Ted Kaufman

Edward E. «Ted» Kaufman (født 15. marts 1939 i Philadelphia) er en amerikansk politiker. Han var medlem af USAs senat og repræsenterede Delaware og Det demokratiske parti i Kongressen fra 15. januar 2009 til 15. november 2010. Kaufman overtog sædet i senatet efter Joe Biden, som blev vicepreæsident i USA. Kaufman stillede ikke op til genvalg i 2010.

Eksterne henvisninger 

Personer fra Delaware
Politikere fra USA
Medlemmer af USA's kongres for det demokratiske parti
Medlemmer af Senatet i USA
Henry Myers

Henry Myers kan være flere personer:

 Henry Myers (forfatter) (1940-2009) – dansk/engelsk forfatter, dramatiker og oversætter.
 Henry L. Myers (1862-1943) – amerikansk senator fra Montana.
 Henry "Hy" Myers (1889-1965) – amerikansk baseballspiller
 Henry Myers (shortstop) (1858-1895) – amerikansk baseballspiller.

Andre
 Harry Myers (1882-1938), amerikansk skuespiller, også kendt som "Henry Myers"
Cortina d'Ampezzo

Cortina d'Ampezzo er en by (og en kommune) i Belluno-provinsen i Veneto i det nordlige Italien. Byen ligger i Dolomitterne i en højde af 1.224 m.o.h. og er et populært vintersportssted og tillige et yndet mål for sommerturister.

Cortina er et af Europas mest eksklusive alpine turistmål, og byen er kendt for sine førsteklasses hoteller og butikker.

Vintersport 
I 1927 blev VM i skisport afholdt i byen, og i 1932 afholdtes VM i alpin skisport her. Vinter-OL i 1944 skulle have været afholdt i Cortina, men blev aflyst på grund af 2. verdenskrig, hvorefter byen i stedet blev tildelt vinter-OL i 1956. En stor del af områdets nuværende vintersportsfaciliteter blev anlagt til disse lege.

Cortina d'Ampezzo er sammen med Milano valgt som vært for vinter-OL 2026.

I filmens verden 

Byen og det femstjernede hotel, Miramonti Majestic Grand Hotel, har været brugt til scener i flere film. Således foregår noget af handlingen i den originale Den lyserøde panter her. Endvidere foregår en del af James Bond-filmen For Your Eyes Only i Cortina, og en række af stedets sportsarenaer og skiområderne indgår i handlingen, ligesom James Bond bor på Hotel Miramonti, hvor en række kendisser i øvrigt gennem årene har ferieret.

Kommunen 
Byen Cortina d'Ampezzo er bare et af omkring 30 byområder i kommunen af samme navn. Kommunens område går også under landskabsbetegnelsen Ampezzo eller Anpezo. Ampezzo udgør den øverste del af Valle del Boite og er omgivet af Dolomitternes bjerge på alle sider:
 Tofane (3.244 m.o.h. i Tofana di Mezzo) i vest
 Fanes (3.077 m.o.h. i Piz dles Cunturines) i nordvest
 Sennes (3.148 m.o.h. i Hohe Gaisl) i nord
 Cristallo (3.216 m.o.h. i Monte Cristallo) i nordøst
 Sorapiss (3.205 m.o.h. i Punta Sorapiss) i øst
 Marmarole (2.932 m.o.h. i Cimon del Froppa) i sydøst.

Bjergene danner i nordvest og nordøst grænsen mod naboprovinsen Sydtyrol.

Referencer
Nigerias håndboldlandshold (damer)

Nigerias håndboldlandshold er det nigerianske landshold i håndbold for kvinder. De bliver reguleret af Fédération Nigérienne de Handball , og deltager i internationale håndboldkonkurrencer. Holdet deltog under Sommer-OL 1992 hvor de kom på en 8. plads.

Kilder 

Håndboldlandshold (damer)
Kvindehåndboldlandshold
Sovjetunionens håndboldlandshold (damer)

Sovjetunionens håndboldlandshold var det sovjetiske landshold i håndbold for kvinder som også deltog i internationale håndboldkonkurrencer. Holdets træner var Jevgenij Trefilov.

Resultater

VM i håndbold 
 1962: 6. plads
 1973: 
 1975: 
 1978: 
 1982: 
 1986: 
 1990:

OL 
 1976: 
 1980: 
 1984: Boykottet
 1988:

Eksterne henvisninger 

Landshold (damer)
Kvindehåndboldlandshold
Tidligere håndboldlandshold
Comedy Central

Comedy Central er en amerikansk TV-kanal, der sender komiske programmer, både originale og syndikerede. Kanalen er mest berømt for at sende den kontroversielle tv-serie South Park og for det politiske satire-talkshow, The Daily Show. Den danske version bliver lukket den den 1. Januar, 2019 og erstattes af Paramount Network. Comedy Central er i 2023 tilbage som kanal på den gratis streamingservice Pluto TV. Kanalen kan tilgås her: https://pluto.tv/da/search/details/channels/comedy-central-dk/

Referencer

Eksterne henvisninger 

Etableret i 1989
Etableret i 1990
Etableret i 1991
Tv-kanaler fra USA
ViacomCBS
Vattenfall Cyclassics 2011

Vattenfall Cyclassics 2011 var den 16. udgaven af UCI World Tour-løbet Vattenfall Cyclassics. Løbet blev arrangeret 21. august, og blev vundet af norske Edvald Boasson Hagen som kørte for Team Sky. Han vandt løbet for første gang, efter at have taget en andenplads i udgaven året før. Løbet gik over 216,5 km og endte med en spurt i en gruppe på omkring 30 ryttere. 

Udover de 18 ProTeam var Skil-Shimano, Team NetApp og CCC Polsat Polkowice inviteret til at deltage.

Resultater

Eksterne henvisninger

Cykelløb i 2011
2011
Chris Coons

Christopher Andrew "Chris" Coons (født 9. september 1963 i Greenwich, Connecticut) er en amerikansk politiker. Han medlem af USAs senat og repræsenterer Delaware og Det demokratiske parti. Han kom ind i Senatet 15. november 2010, efter at have vundet over den omstridte Christine O'Donnell i senatorvalget.

Ved midtvejsvalget i 2014 blev han genvalgt som senator for en periode på yderligere seks år.

Eksterne henvisninger 

Medlemmer af USA's kongres for det demokratiske parti
Medlemmer af Senatet i USA
Personer fra Connecticut
Agedrup

Agedrup er Odenses nordøstligste bydel, beliggende 7 km fra Odense centrum.

Sogn og kommune 
Agedrup hører til Agedrup Sogn. Agedrup Kirke ligger i bydelens sydøstlige del, som er den oprindelige landsby. Agedrup var allerede vokset sammen med Bullerup i samme sogn til en by, da Agedrup Sognekommune ved kommunalreformen i 1970 blev indlemmet i Odense Kommune. Eftersom Agedrup var en bydel i byen Bullerup, også da den blev en by i Odense Kommune, betragtes Agedrup stadig som en del af Bullerup efter at Danmarks Statistik siden 1. januar 2007 har anset Bullerup for at være en bydel i Odense fordi den er vokset sammen med bydelen Seden og dermed Odense.

Faciliteter 
 Agedrup Skole har ca. 470 elever, fordelt på 0.-9. klassetrin i 2 spor. 160 børn er tilmeldt skolens SFO. Skolen har 70 ansatte.
 Ved siden af skolen ligger Agedruphallen. Fjordager Idrætsforening benytter både den og Fjordagerhallen i Seden.
 Agedrup Forsamlingshus har en velkomstsal til 50 personer og en festsal til 100 spisende gæster.

Historie

Stationsbyen 
I 1899 beskrives Agedrup ganske kort: "Agedrup med Kirke, Præstegd. og Jærnbanestation;"
 
Agedrup havde station på Odense-Kerteminde-Dalby Jernbane, der blev åbnet i 1900. I 1914 blev den forlænget til Martofte og kom til at hedde Odense-Kerteminde-Martofte Jernbane. Agedrup Station havde et kombineret krydsnings- og læssespor med siderampe.

Banen blev nedlagt i 1966, og stationsbygningen er revet ned. Fra Agedrupvej mod vest går der en sti på 1½ km, som med små afbrydelser følger banens tracé til Helsted i Seden.

Agedrup Forsamlingshus 
Agedrup Sogn hørte oprindeligt sammen med Seden Sogn, men blev kort efter 1571 forenet med Kølstrup Sogn. Kølstrup fik forsamlingshus i 1896, og Agedrup Øvelses- og Forsamlingshus blev indviet i 1905. Ordet "øvelseshus" viser at det ikke mindst skulle være en gymnastiksal for skytteforeningen. Fra 1920 blev gymnastiksalen dog også benyttet af skolen, der var flyttet til Agedrup fra Vester Kærby. I 1936 blev huset udvidet med en scene, så man hvert år kunne spille en amatørteaterforestilling (dilettant). Under besættelsen begyndte man at spille badminton i huset.

I hele året 1962 lejede sognerådet den lille sal til skolebrug, men da den nye skole startede i 1964, mistede huset den indtægt. Da skolen i 1966 fik gymnastiksal og foredragssal med scene, ophørte lejemålet af den store sal også, og badmintonspillet flyttede til skolens gymnastiksal. Så økonomien var presset indtil man i 1991 omdannede forsamlingshuset til en forening, så man fik kontingent og kunne søge fonde. Ved udgangen af 2005 havde foreningen 276 medlemmer, og det var lykkedes at vedligeholde forsamlingshuset og forbedre det på en række punkter.

Genforeningssten 
Foran forsamlingshuset står en sten, der blev afsløret i eftersommeren 1920 til minde om Genforeningen i 1920.

Noter

Eksterne kilder/henvisninger 

 , s. 446 f.
 Agedrup Forsamlingshus
 SDFE kortviser: Høje målebordsblade 1842-1899 og lave målebordsblade 1901-1971

Bydele i Odense
Byer og bydele med genforeningssten
Dyrup (Odense)

Dyrup er en lille bydel i Odense mellem Dalum og Bellinge og beliggende i Dyrup Sogn. Dyrup ligger teknisk set i Dalum, men ofte omtaler man Dyrup som en by for sig. I udkanten af Dyrup ligger Åhaven som er et boligblokkvarter. Der er også et industrikvarter i den vestlige del af Dyrup, til starten af Sanderum.

Bydele i Odense
Litauens håndboldlandshold (damer)

Litauens håndboldlandshold er det litauiske landshold i håndbold for kvinder. De bliver reguleret af Lietuvos Rankinio Federacija, og deltager i internationale håndboldkonkurrencer.

Resultater

VM 
 1993 – 13.-plads

EM 
 1996 – 12.-plads

Nuværende trup

Eksterne henvisninger 
 Håndboldforbundets hjemmeside 

Håndbold i Litauen
Kvindehåndboldlandshold
Højme

Højme er en bydel i det sydvestlige Odense, beliggende i Dyrup Sogn.

Bydele i Odense
Paarup (Odense)

Paarup er en bydel i den vestlige udkant af Odense, beliggende i Paarup Sogn (indtil 1970 i Odense Herred, Odense Amt).

Historie 

Paarup nævnes første gang i 1339 som Paathorp. Efterleddet viser, at der er tale om en torp.

Ved matriklen 1664 var Paarup eneejet af Sankt Knuds Kloster, som formodentlig havde gennemført en egalisering af landsbyens gårde, det vil sige gjort dem lige store.

I 1682 bestod landsbyen af 4 gårde, 1 hus med jord og 3 huse uden jord. Det samlede dyrkede areal udgjorde 115,8 tønder land, skyldsat til 24,61 tdr. hartkorn. Dyrkningsformen var femvangsbrug. Landsbyens drift var integreret med Tarup og Snestrup. Der var tre vange med rotationen 2/1, mens en 4. vang blev dyrket årlig og en 5. vang (Waadsmarken) blev anvende med rotationen 2/3.

Paarup blev udskiftet i 1783.

En skole blev opført 1869 og udvidet i 1939.

I 1950-erne havde Paarup skole, forsamlingshus med folkebibliotek, stadion, telefoncentral samt Snestrup Trinbræt på den Nordvestfyenske Jernbane. Til trods for beliggenheden nær jernbanen og trinbrættet skete der ikke nogen nævneværdi byudvikling i tilknytning til landsbyen, der lå syd for jernbanen; til gengæld skete der er voldsom forstadsudvikling nord for jernbanen, men Paarup landsby forblev stort set uberørt heraf.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 
 Erland Porsmose: "Den regulerede landsby" (Odense University Studies in History and Social Sciences Vol. 72; 1981)

Bydele i Odense
Stenløse (Odense)

Stenløse er en mindre bydel i det sydlige Odense, beliggende i Stenløse Sogn.

Stenløse er den nordøstligste del af Stenløse Sogn, hvor Odense er vokset ud over sognegrænsen. Ca. ½ km åbent land og skov adskiller den fra Sankt Klemens.

Bydele i Odense
Slukefter (Korup Sogn)

Slukefter er Odenses nordvestligste bydel, beliggende 10 km nordvest for centrum. Den er vokset sammen med bydelen Korup og hører til Korup Sogn. Korup Kirke ligger i Gammel Korup 2½ km nordøst for Slukefter.

Historie 
Bydelen er opkaldt efter Sluk-efter Kro, der blev bygget i 1808 som en fritliggende landevejskro på Rugårdsvej. Kroen og dens store have var et yndet udflugtsmål for odenseanerne. Kroen brændte i 1928, men blev genopført. Den hed i mange år Frederik VI's Kro og nu Frederik VI's Hotel.

Jernbanen 
Nordvestfyenske Jernbane (1911-66) anlagde trinbrættet Slukefter bag kroen ved den nuværende Søbakkevej. Det blev et af banens mest benyttede trinbrætter, og på søn- og helligdage fra Pinse til sensommer var der billetsalg fra et lille skur. I 1914 fik trinbrættet et noget større skur, som havde været banens midlertidige stationsbygning i Odense, mens der blev bygget ny banegård der. I 1912 blev der anlagt sidespor til et entreprenørfirmas grusgrav. Det blev forlænget i 1918, så det også kunne anvendes til roetransporter og til kroens transporter. Godsvogne blev ekspederet på Korup Station, og her opførte Slukefter Savværk i 1943 en kran til tømmertransport.

Langesøstien følger så vidt muligt banetracéet mellem Odense og Langesø, men det er bebygget gennem Korup og Sluk-efter, så her er stien ført udenom. Vest for Sluk-efter følger stien banetracéet på en 2 km lang grusstrækning fra Sølykkeholms indkørsel til lidt ind i skoven Møllemarken. Inde i Sluk-efter er et kort stykke af banetracéet bevaret som asfalteret sti mellem Havtornvænget og Søbakkevej, hvor trinbrættet lå.

Noter

Eksterne kilder/henvisninger 
 Geodatastyrelsen: Høje målebordsblade 1842-1899 og lave målebordsblade 1901-1971

Bydele i Odense